kurumikz/Cleaned-Kazakh-Wikipedia huggingface dataset:
Оңтүстік Еуропа

Оңтүстік Еуропа — Еуропаның оңтүстігінде орналасқан бір бөлігі. Оңтүстік Еуропаға Жеротра теңізінің жағалауында орналасқан елдерді - Пиреней түбегіндегі елдерді (Португалия, Испания, Андорра, Монако), Апеннин түбегіндегі орналасқан елдерді (Италия, Ватикан, Сан-Марино), Грекияны және арал мемлекеттер Кипр мен Мальтаны қосады. Кейде Балқан түбегінің мемлекеттері де Оңтүстік Еуропаға кіреді: Хорватия, Черногория, Сербия, Албания, Босния және Герцеговина, сондай-ақ Түркияның еуропалық бөлігі. Квазимемлекеттік құрылым Мальта ордені де Оңтүстік Еуропаға жатады (қазіргі территория — Римдегі бір ғана сарай және Мальтадағы резиденция). Мемлекеттер мен астаналар Мемлекеттер мен олардың астаналары: * Албания — Тирана * Андорра — Андорра-ла-Велья * Босния және Герцеговина — Сараево * Ватикан — Ватикан * Грекия — Афина * Испания — Мадрид * Италия — Рим * Кипр Республикасы — Никосия * Мальта — Валлета * Португалия — Лиссабон * Сан-Марино — Сан-Марино * Солтүстік Македония — Скопье * Сербия — Белград * Словения — Любляна * Хорватия — Загреб * Черногория — Подгорица * Түркия — Анкара (ішінара оңтүстік Еуропада) * Франция — Париж (ішінара оңтүстік Еуропада) Географиялық орны Бұл бөлік Альпі (Апеннин, Балқан түбегі) және Герцин (Иберия түбегі) қатпарлығына негізделген. Елдердің рельефі биіктікте орналасқан, мұнда көптеген пайдалы қазбалар бар: алюминий, полиметалл, мыс, сынап (Испания — пириттер мен сынап алу бойынша көшбасшылардың бірі), уран, темір рудалары, күкірт, слюда (шақпақ тас), газ. Географиялық тұрғыдан Оңтүстік Еуропа Еуропа материгінің оңтүстік бөлігі болып табылады. Бұл анықтама салыстырмалы болып табылады, бірақ ол негізінен бүкіл аймаққа ортақ тарихқа, мәдениетке, климатқа және флораға негізделген. Оңтүстік Еуропаны үш кіші аймаққа бөлуге болады: * Оңтүстік Орталық Еуропа: Италия түбегі (Италия және Сан-Марино, Монако және Ватикан микро-мемлекеттері) Мальтамен бірге және қазір Италияның географиялық аймағындағы Францияның аумағы (Корсика мен Альпі-Маритим). * Оңтүстік-Шығыс Еуропа: Балқан түбегі (Албания, Босния және Герцеговина, Болгария, Хорватия, Греция, Косово, Черногория, Солтүстік Македония, Румыния, Сербия және Словения, Түркиядағы Шығыс Фракия). * Оңтүстік-Батыс Еуропа: Пиреней түбегі (Андорра, Португалия және Испания, сондай-ақ Гибралтар, Британдық теңіз аумақтары және француздық Серданья деп аталатын шағын француз территориясы) және қазіргі уақытта Шығыс Пиренейдегі француз территориясы. Оңтүстік Еуропадағы негізгі аралдарға Балеар аралдары, Корсика, Крит, Сардиния және Сицилия және Мальта арал мемлекеті жатады. Дереккөздер
Позитив

Позитив ( - оң, дұрыс) - # салыстырмалы жарықтылығы (ақ - қара түсті фотографияда) мен түсі (түрлі түсті фотографияда) суретке түсірілетін объектінің жарықтылығы мен түсіне сәйкес келетін фотографиялық кескін. # (ауысп. мағынада) позитивтік, оң жәйт (негативке қарама-қарсы). Дереккөздер
Понятой

Понятой - байқаушы, куә ретінде істі қарау, тінту, хат-хабарларды алған кезде, беттестіру және басқа да тергеу әрекеттерін жүргізгенде қатысатын тергеуші, анықтаушы шақыратын тәуелсіз, осы істе мүдделі емес адам. Дереккөздер ru:Понятой
Практика

Практика ( - іс-әрекет, тәжірибе) - қоғамдық өндірісте табиғатты, қоғамдық қатынастарды өзгертуге бағытталған адамның мақсатты мәнді қызметі тарихи қалыптасқан өмір сүру әрекетінің сезімдік заттық нысаны, адамның дүниеге қатынасы, адамдық болмыстың тәсілі, тәжірибесі. Дереккөздер be:Практыка, філасофія ru:Практика (философия) simple:Practice uk:Практика
Прейскурант

Прейскурант ( - баға жөне - ағымдағы) - жұмыстардың, қызметтер көрсетудің, өнімдердің, тауарлардың және т.б. түрлерінің бағасы немесе олардың белгіленген бәсі (тарифтері) көрсетілген тізбесі. Дереккөздер
Прелиминарлық

Прелиминарлық ( - алғы, алдағы және limen - бастау) - аддын ала; п. бейбітшілік шарт - соғысушы тараптардың арасында алдын ала жасалған келісім, онда алдағы бітім шартының негізгі жағдайлары жазылады. Дереккөздер
Префект

Префект ( - бастық, praeficio - басшылыққа қоямын) - # қазіргі заманғы кейбір мемлекеттердегі орталық үкіметтің жекелеген әкімшілдік-аумақтық бірліктеріндегі өкілі; # қаладағы (Францияда) полиция бастығы; # (конгрегация) папа билігі орталық мекемелерінің (Ватиканда) басшысы. Дереккөздер
Преференциялық

Преференциялық (орта ғасыр. - артық көру) - артықшылығы бар, артық көретін, преференциямен пайдаланушы; преференциялық сауда аймағы; преференциялық неке - артықшылықты (ниетті) неке; дәстүрмен мақұлданатын неке. Дереккөздер
Пристань

Пристань (айлақ) - кеме келіп тоқтауға, аялдауға, оған жүк тиеуге (не түсіруге), жолаушылар отырғызуға әрі түсіруге, кемені отынмен, сумен т.б. қорлармен қамтамасыз етуге, оны жөндеугё т.б. арналған құрылыс, айлақ. Дереккөздер bg:Кей en:Wharf eo:Kajo (ŝipado) fa:بندرگاه he:רציף ימי id:Dermaga io:Warfo it:Banchina ja:岸壁 ms:Dermaga nn:Kai pl:Keja sv:Kaj (sjöfart) wuu:码头 zh:碼頭
Сари

Сари – үнді әйелдерінің дәстүрлі киімі. Ұзындығы 4,5 метрден 9 метрге (кейде 12 метр) дейін, ал ені 1,2 метрге дейін болатын, денеге орайтын мата кесіндісі. Мата жиегі өрнектеліп, оған таспа тағылуы мүмкін. Сариді чопи немесе равика кеудешесімен және белдемшемен (оңтүстікте – павада, шығыс Үндістанда – шая) киеді. Әйелдер Сари матасын әлеуметтік және материалдық жағдайларына байланысты таңдаған. Бірақ оны кию бәріне міндетті саналған. Қазір де үнді сариі үнді мәдениетінің ажырамас бір бөлігі болып табылады. Саридің түстері – үнді мәдениетіндегі белгілі бір мағынаны білдіреді. Мәселен, жесір әйелдер ешбір әшекейсіз, ою-өрнексіз ақ түсті сари киюі қажет. Ал егер жаңа босанған әйел болса, жеті күн бойы сары түсті сари кию керек. Себебі сары түс, олардың ұғымында, дін мен аскетизмді білдіреді. Ал қызыл сариді үйлену тойында киеді. Сондай-ақ Үндістанның кейбір жерлерінде тойға жасыл түсті сари де киеді екен. Жасыл түс – ислам түсі. Көк түсті сариді шудрлардың төменгі касталардан шыққан әйелдері киеді. Дереккөздер
Сен әдемісің

«Сен әдемісің» — 2009 жылы жарыққа шыққан әйгілі оңтүстік кореялық телехикаяты. Режиссері – Хон Сон Чхан. Телехикаятта Чан Гын Сок - Хван Тхэ Гён рөлінде, Пак Шин Хе - Ко Ми Нам / Ко Ми Нё рөлінде ойнап, басты рөлдерді сомдайды. Сипаттама Монастырда өскен Ку Ми Не есімді қыз Америкада ауруханада жатқан егіз ағасы Ку Ми Намның орнына әйгілі корей музыкалық топтың төртінші мүшесі болып ұл кейпінде барады. Қыздың мақсаты тек қана ағасының жоғын уақытша білдіртпей тұру ғана емес, сонымен қатар бүкіл Корея, Азияға танымал болу арқылы туғаннан көрмеген анасын табу еді. Орындары Source: [http://www.tnms.tv TNMS Media Korea], a Kantar Group company Дереккөздер
Чан Гын Сок

Чан Гын Сок — 1987 жылы 4 тамызда Чхунчхон-Пукто провинциясындағы Танян уезінде туған оңтүстік корей актері, әнші және модель. Алты жасында модельдегі мансап жолын бастайды, ал он жасынан бастап телехикаяларға түсе бастайды. Мектеп жасында Кэн Хираидың және L’Arc-en-Ciel тобының орындауындағы жапон поп-музыкасына тәнті болған Чан Гын Сок өз бетімен жапон тілін үйрене бастайды. Кейін Жаңа Зеландияда білім алып, ағылшын тілін меңгереді. Жапон фильмінде «One Missed Call: Final» және американ-корей «The Case of Itaewon Homicide» фильмінде рөлдерді сомдайды. Фильмография Түскен телехикаяттары *Love Rain/Поющий под дождем (2012) *Mary Stayed Out All Night (KBS2, 2010) *A.N.Jell: You’re beautiful | Ты прекрасен (SBS, 2009) *Beethoven Virus (MBC, 2008) *Hong Gil Dong (KBS2, 2008) *Hwang Jin Yi (KBS2, 2006) *Alien Sam (2006) *Lovers in Prague (SBS, 2005) *Nonstop 4 (MBC, 2003) *Daemang (SBS, 2002) *School (2002) *Orange (2002) *Ladies of the palace (2002) *Women’s world (2001) *Four sisters' story(2001) *Hug (1998) *Selling happiness (1997) Фильмдері *You are my pet (2011) *Itaewon Murder Case / Itaewon Salinsageon (2009) *Members of the Funeral (2008) *Baby and Me (2008) *Do Re Mi Fa So La Si Do (2008) *Going Crazy Waiting / The Longest 24 Months (2007) *Happy Life (2007) *One Missed Call Final (2006) Жүлделері: *2008 MBC Drama Awards: New Actor Award — Beethoven Virus *2008 KBS Drama Awards: Popularity Award (Actor)- Hong Gil Dong *2008 SBS 44th Annual Baeksang Arts Awards — Best New Actor (Movie- The Happy Life) *2006 KBS Performance Awards: Best Couple Award (With co-star Ha Ji Won) *MNet TOP 100 Charming Guys Who are Single *MNet Top 100 Adorable Males (2006) *MNet Top 100 Must Have Males (2007) Дереккөздер
Кіші Фредди Принц

Кіші Фредди Принц (, 1976 жылы, 8 наурызда, Лос Анжелесте (АҚШ, Калифорния) дүниеге келген) – америка актёрі, продюсері және сценаристі. Әкесі (1954-1977) – Фредди Принц 70 жылдардағы әйгілі комик. Кіші Принц Фредди алғашқы рөлін 1995 жылы «Семейка Маттерсов» телехикаятында ойнайды. Осыдан кейін кейін Принц жасөспірімдерге арналған фильмдерде түсе бастайды; «Я знаю, что вы сделали прошлым летом» және оның жалғасы болып табылатын «Я всё ещё знаю, что вы сделали прошлым летом». Ал 1999 жылы «Это всё она» фильміндегі рөлі жас актердің дүниежүзіне танылуына себеп болды. Сондай-ақ «Командир эскадрильи», «Только ты и я», «Мальчики и девочки», «Вверх тормашками» және «Летние игры» фильмдерінде басты рөлдерді сомдайды. Дереккөздер Сыртқы сілтемелер *
Луисана Лопилато

Луисана Лорелей Лопилато (; 1987 жылы 18 мамырда Буэнос-Айресте (Аргентина) туған) — Аргентина актрисасы, әншісі және фотомоделі. Жасөспірімдерге арналған әйгілі «Мятежный дух» телехикаятындағы Мия Колучи рөлін сомдаған және сонымен танымал болған. Сондай-ақ өзі ән жазады және осы хикаяттағы Erreway рок-группасының мүшесі. Жарнама бейне-роликтеріне түсіп, бес жасынан бастап телеэкраннан көріне бастайды. Алғаш рет «Детвора» телехикаятына түскен. Осыдан кейін «Pensionados», «Мятежный дух», «Секреты папы», «Женаты с детьми» және «Душа Пирата» атты бес телехикаятқа және «4 Дороги» фильміне түседі. Дереккөздер
Ашанти (әнші)

Ашанти Шеквойя Дуглас (1980 жылы 13 қазанда туған) – танымал америка әншісі, продюссер, актриса, биші және модель. Оның Ashanti деп аталатын дебютті альбомы алғашқы аптада-ақ жарты миллион таралыммен сатылады. «Foolish» әні Billboard Hot 100 чартында он апта бойы бірінші орында тұрады. Дискография *Ashanti (2002) *Chapter II (2003) *Concrete Rose (2004) *The Declaration (2008) *Fifth Studio Album (2012) Фильмдері *Невеста и предрассудки (2004) *The Muppets' Wizard of Oz (2005) *Тренер Картер (2005) *Сдохни, Джон Такер! (2006) *Обитель зла 3: Вымирание (2007) Дереккөздер
Аша Матай

Аша Матай (шын есімі — Ақбота Маратқызы Аскарбекова) (1988 жылы Алматы, Қазақстан) – қазақ әншісі және актрисасы. «Шабыт» және «Жаһан дала» бас жүлдесінің иегері, Республикалық телешоу «Империя звезд» конкурсының жеңімпазы. Биографиясы Аша Матай Алматыда заңгерлердің отбасында дүниге келген. Найман тайпасының Матай руынан шыққан. Алматы қаласындағы №163 орта мектепті бітірген. Әл-Фараби атындағы ҚазҰУ-дың түлегі. 2008 жылдың наурыз айынан бастап HitTV музыка арнасының VJ-і. Теннис бойынша «Спорт шеберінің кандидаты». Жеке өмірі 2015 жылдың 25 қыркүйегінде Аша Матай Mysterions музыкалық тобының солистерінің бірі әнші Арман Қоңырбаевқа (1989 жылдың 11 қаңтары) тұрмысқа шығады. Әлеуметтік желілерде "жыл тойы" деп аталған салтанатқа қазақстандық атақты адамдар (Айқын, Ділназ Ахмадиева, Әли Оқапов, Мақпал Исабекова, "All Давай" тобы және тағы басқалар) қатысты. Жас жұбайлар үшін үйлену тойында бірнеше композицияны танымал рэпер МС Сайлаубек орындады. Бали аралында бал айын өткізді (Индонезия). Фильмографиясы * 2009 — Біржан Сал * 2009 — Астана ғашықтар мекені * 2009 — Обратная сторона * 2010 — Коктейль для звезды * 2010 — Настоящий полковник * 2016 — 16 қыз Дереккөздер
Әсел Маратқызы Сәдуақасова

Әсел Маратқызы Сәдуақасова (1985 жылы Алматы, Қазақстан) – әйгілі қазақ әншісі, актриса. Әл-Фараби атындағы Қазақ Ұлттық Университетінің журналистика факультетін тәмамдаған. «Дауыс International» тобының бұрынғы әншісі. Дискографиясы * «Қарлығаш» — 2002 * «Мен Қолындамын» — 2008 * «За тобой» — 2009 * «Сағыну» — 2009 Фильмографиясы * 2001-2003 — «Саранча» — Райхан * 2008 — «Сталинге сыйлық» — жас қазақ қызы * 2010 — «Ғашық жүрек» — Әсел * 2010 — «Рывок» — Мақпал * 2011 — «Борат менің ағам» * 2011-2012 — «Жаным 2» — Айсұлу Дереккөздер
Динара Жұмабекқызы Қоскелдиева

Динара Сұлтан (Қоскелдиева) (1986 жылы, 8 желтоқсанда Атырау қаласында туған) — қазақ әншісі. Карьерасы Динараның музыкаға деген қабілеті бес жасынан-ақ байқала бастаған. Музыкадан алғашқы сабақты өз анасынан алған. Мектеп кезінде ол тек жақсы оқып қана қоймай, талай рет музыкалық конкурстарға қатысып, бас жүлдені иеленген. Әнші болуды, сахнада көрінуді мақсат еткен Динара тоғызыншы сыныпты бітіріп, музыка колледжіне түсу үшін оңтүстік астанаға келеді. КСРО-ның еңбек сіңірген әртісі Лаки Кесоглу Константинович сыныбына түседі. 2006 жылы колледжді бітірген соң, білім алуын ары қарай жалғастырып, Т. Жүргенов атындағы Қазақ Өнер Академиясына түседі. Бұл жерде де Лаки Кесоглу сабақ беретін болады. 2006 жылы «SuperStar kz» республикалық конкурсынаа қатысып, финалға дейін барады. Кейін Қазақстанның әйгілі China Town тобында өнер көрсетеді. 2009 жылы ЖОО-ны бітіргеннен кейін, «Динара Султан» атымен жеке әнші ретінде елге таныла бастайды. 2010 жылы «Екі Жұлдыз» телешоуына қатысады. Дереккөздер
Қызғылт қоян туралы ертегі

«Қызғылт қоян туралы ертегі» — Шәкен Айманов атындағы «Қазақфильм» киностудиясының 2010 жылы түсірген қазақ көркем фильмі. Режиссёрі – Фархат Шарипов. Басты рөлдерде Әнуар Нұрпейісов және Максим Акбаров ойнайды. Рөльдерде Дереккөздер
Наша KZаша

«Наша KZаша» («Наша Казаша») – ағылшынның әйгілі скетч-шоуы Little Britain көшірмесі болып табылатын қазақстандық юморлық хикаят. Хикаят Қазақ КТК юморлық бағдарламасымен танымал Нұртас Адамбаев, Дәуіт Шайхисламов және Сәбит Рахымбаевтың қатысуымен 2008 жылдың аяғында КТК телеарнасынан көріне бастайды. Сондай-ақ хикаятта басты рөлдерді Мақсат Мамраимов, Алма Холмуханова ойнайды. Хикаят кейіпкерлері: Көтшелеков Бахтияр Бахтиярович, Вишневский Дәрігер Даригерович, Старший лейтенант Теңгебаев, Батыр Артурович Жаңасельцев, Камилла және Карина, Әпшуберов Ербол, Сабынов Қайрат, Туысқанов Марат және т.б. Дереккөздер Сілтемелер: http://nashakazasha.kz/
Шрек

Шрек: * Макс Шрек (1879—1936) — неміс актёрі. * Юлиус Шрек (1898—1936) — алғаш Рейхсфюрер СС (Оберляйтер СС). * Шрэк — Уильям Стейгтің балаларға арналған «Шрэк!» кітабының кейіпкері - ақкөңіл сұр-жасыл дәу. * Шрек — Жаңа Зеландиялық меринос қойы.
NEMO

NEMO — Нидерландиядағы Ренцо Пьяно жобасы бойынша салынған ғылым музейі. Амстердам қаласында, Орталық вокзал мен Теңіз музейінің оң жағында орналасқан. Музей экспонаттарының көбісін музей қызметкерлері қолмен қолжетімді материалдардан жасайды. Музей бұйымдарын ұстап көруге рұқсат етіледі, себебі әлем болмысын осылайша танып-білуге болады деп түсіндіріледі. Музейде көрме, тұсаукесер өткізетін НЕМО-театры. Дереккөздер
Кира Пластинина

Ки́ра Серге́евна Пласти́нина (1992 жыл,1 маусым) — Ресей модельері, ресей бизнессмені Сергей Пластининнің («Вимм-Билль-Данн» компаниясының акционері) қызы. 2007 жылдың 14 наурызында дизайнер Кира Пластининаның «Европейский» Сауда Орталығында «Kira Plastinina» стиль студиясының ашылу салтанаты мен алғаш киім үлгісінің көрсетілімі болады. 2011 жылдың басында Kira Plastinina дүкендері желісі тек Ресейдің өзінде ғана емес, сонымен қатар Қазақстан, Белорусь, Украина, АҚШ, Филиппин, Қытай, Италия және Ұлыбританияда жұмыс істейді. «Kira Plastinina» сауда маркасы — Сергей Пластининнің («КП стиль» компаниясының бас директоры) жеке жобасы. Сергей Пластинин аталмыш сауда маркасын Ресейде, Қытайда дамыту үшін $35 млн шамасында қаражат салса, бүгінде АҚШ-та дамыту үшін де осы соманы жұмсап отыр. АҚШ-та алғашында 12 дүкен ашады, кейін 2008 жылдың аяғына қарай экономикалық дағдарысқа байланысты дүкендер жабылып қалады. 2009 жылдың жаз мезгілінде Лос-Анджелесте қайтадан 2 дүкенін ашады. Дереккөздер
Mail.Ru Агент

Мail.Ru Агент – интернет арқылы хабарламалар жіберуге, алуға, ақпарат алмасуға арналған, 2003 жылы Mail.ru компаниясы жасап шығарған тегін бағдарлама. Сипаттамасы Бағдарламада видеоқоңырау қызметі, тегін SMS жіберу және IP-телефония мүмкіндіктері орнатылған. Сонымен қатар агентте email-ге келген жаңа пошта туралы хабар беру қызметі бар. Бағдарламаға @mail.ru, @inbox.ru, @list.ru, @bk.ru. домендері арқылы кіруге болады. Mail.ru компаниясының берген мәліметі бойынша, Мail.Ru Агентке айына 21 млн. адамдай тіркеледі екен. Кейін Windows, Mac OS, Java, Windows Mobile, Symbian, iPhone және Android платформаларына мессенджер нұсқалары шығарылды. Тарихы Ерте кезеңдер (2000 жылдардың басы): Mail.ru компаниясы өзінің пошта қызметіне қосымша ретінде жедел хабарлама жіберу мүмкіндігін қоса бастады. Бастапқыда бұл функциялар шектеулі болды, бірақ тез арада дамып, жеке клиент ретінде бөлек шығарылды. Бұл кезеңде бағдарламаның интерфейсі қарапайым, мүмкіндіктері шектеулі болды. Танымалдылықтың шыңы (2000 жылдардың ортасы - соңы): Mail.ru Агент Ресейдегі ең танымал жедел хабарлама жіберу клиенттерінің біріне айналды. Оның танымалдылығына бірнеше факторлар ықпал етті: Mail.ru поштасымен интеграция: Mail.ru поштасын пайдаланатын миллиондаған пайдаланушылар үшін Агентті қолдану өте ыңғайлы болды. Қарапайым интерфейс: Бағдарламаның интерфейсі түсінікті және қолдануға ыңғайлы болды. Әлеуметтік функциялар: Агентте пайдаланушылардың профилдері, смайликтер, статустар және басқа да әлеуметтік функциялар болды, бұл оны әлеуметтік желіге ұқсас етті. Ойындардың болуы: Кейбір нұсқаларында кіріктірілген ойындар болды, бұл пайдаланушыларды тартты. Төмендеу кезеңі (2010 жылдардан бастап): Смартфондардың таралуымен және WhatsApp, Viber, Telegram сияқты мобильді жедел хабарлама жіберу қызметтерінің пайда болуымен Mail.ru Агенттің танымалдылығы төмендей бастады. Бұл қызметтер Mail.ru Агенттен гөрі көп мүмкіндіктер ұсынды және барлық платформаларда қол жетімді болды. 2020 жылдар: Mail.ru Агент өзектілігін жоғалтты, себебі одан да функционалды және заманауи жедел хабарлама жіберу қызметтері пайда болды (WhatsApp, Telegram, Viber және басқалары). 2024 жылы 20 тамызда бәсекелестікке төтеп бере алмай, бағдарлама жұмысын тоқтатты. Мүмкіндіктері Жедел хабарлама жіберу: Пайдаланушылар бір-бірімен тексттік хабарламалар алмаса алады. Файлдарды жіберу: Фотосуреттер, документтер және басқа да файлдарды жіберу мүмкіндігі бар. Статустар мен смайликтер: Пайдаланушылар өздерінің статустарын орната алады және смайликтерді қолдана алады. Топтық чаттар: Бірнеше адаммен топтық чаттар құру мүмкіндігі. Дереккөздер
Антонио Бандерас

Хосе Антонио Домингес Бандерас (, 10 тамыз 1960 жылы, Малага, Испания) – испания актері. Кинодағы дебюті 1982 жылы «Лабиринт страстей» фильмінен басталды. Бастапқыда испан фильмдеріне түсіп жүрген Антонио 90-шы жылдары Голливудке қарай бет алады. Шетелге танымал еткен алғашқы киноларының бірі - «Короли мамбо» (1992), «Филадельфия». 1995-1999 жылдар аралығында ол 10-нан аса фильмге түсіп үлгереді. 1989 жылы Мелани Гриффитке үйленеді. Екеуінің бір қызы бар. Фильмографиясы: *«La ley del deseo» («Закон желания») (1987), *«Bâton rouge» («Батон-Руж») (1988), *«Miami Rhapsody» («Рапсодия Майами») (1995), *«Frida» («Фрида») (2002), *«The Big Bang» («Большой выстрел») (2010), *Етікті мысық 2: Соңғы тілек (2022), .т.б. Дереккөздер
Орландо Блум

Орландо Блум (, 13 қаңтар 1977 жылы), толық аты: Орландо Джонатан Бланчард Блум (ағыл. Orlando Jonathan Blanchard Bloom) – британдық актер. «Сақиналар билеушісі» (2001, 2002, 2003) және «Кариб теңізінің пираттары:2»» (2003, 2006, 2007) фильмдері арқылы кең танымал болған. Ол буддизм дінін ұстанады. 2010 жылы Австарлия моделі Миранда Керрге үйленіп, 2011 жылы әке атанады. Баласының аты – Флинн. Түскен фильмдері: *«Wilde» («Уайльд») (1997), *«Black Hawk Down» (2001) *Сақиналар әміршісі: Сақина бауырластығы (2001) *«Ned Kelly» (2003) *Кариб теңізінің қарақшылары: «Қара Маржан» қарғысы (2003) *«The Calcium Kid» (2004), *«Троя» (2004) *«Elizabethtown» («Элизабеттаун») (2005), *«The Three Musketeers» (2011) *Хоббит: Смаугтың тақыры (2013) * Хоббит: Бес әскердің шайқасы (2014), т.б. Дереккөздер
Дэниел Рэдклифф

Дэниел Джейкоб Рэдклифф (; 23 шілде 1989 жылы, Лондон, Ұлыбритания) – британдық кино және театр актері. Жоан Роулиң шығармасының негізінде түсірілген фильмдегі Хәрри Поттер рөлін сомдаушы. Ең алғаш рет экранға 1999 жылы «Дэвид Копперфильд» фильмімен шыққан. Сол жылы Гарри Поттер фильмінің киносынағынан өтеді. Фильм үлкен жетістіктерге ие болады. Оның соңғы бөлімі 2011 жылы шыққан. Дэниел театр қойылымдарында да ойнайды. Бірнеше номинация бойынша сыйлық иегері. Өмірбаяны Дэниел Рэдклифф 1989 жылдың 23-ші шілдесінде Фулхемде, Лондонның шығыс ауданында дүниеге келген. Отбасындағы жалғыз бала. Анасы - Марсия Джанин Грэшем Джейкобсон. Дереккөздер
Эмма Уотсон

Эмма Шарлотта Дюэрр Уотсон (; 15 сәуір 1990 жылы, Мезон-Лаффитт Париж, Франция) – британдық актриса, фотомодель. Кинода Гарри Поттер фильміндегі Гермиона Грейнджер кейіпкерінің рөлін сомдап танымал болды. 2001-2011 жылы аралығында фильмнің сегіз бөліміне де түскен. Бұдан басқа «Нух» («Noah») және «Момын болуынын артықшылығы» («The Perks of Being a Wallflower») атты фильмдерінде басты рөлдердің бірін сомдаған. Көптеген кино сыйлықтарға ие болған. 2009 жылы Эмма онжылдықтың ең жоғары төленетін актриса ретінде Гиннестің рекордтар кітабына енгізілді. Балалық шағы Эмма Уотсон Жаклин Льюсби мен Крис Уотсон ағылшын адвокаттардың отбасында Париж қаласында туылды. Атын әжесінің құрметіне қойған. Бес жасында отбасымен Париждан Англияға көшкен. Әке-шешесі ажырасып кеткеннен кейін Эмма інісімен анасымен тұрды. Оксфордта, Дрэгон атты мектепте оқу бітірген. Мектепте «Юность Артура», «Счастливый принц» және «Алисе в Стране Чудес» деген көріністерде басты рөлде ойнаған. 6 жасында актриса болатының берік түрде шешті. 9 жасында драма үйірмесінің жетекшісі Эммаға «Гарри Поттер и философский камень» деген фильмде Гермиона рөлінде ойнауға кастингке қатысуды ұсынды. Кастингте ұтқаннан кейін, Эмманың өмірі Гарри Поттермен жақын байланыста болды. 2014 жылының мамырында Эмма Браун университетін бакалавр дәрежесінде бітірді. Фильмографиясы * Хәрри Поттер мен Пәлсапа тасы (2001) * Хәрри Поттер мен жасырын бөлме (2002) * Хәрри Поттер және Азкабан тұтқыны (2004) * Хәрри Поттер және Алау кубогі (2005) * Хәрри Поттер және Самұрық Ордені (2007) * Балет аяқ киімі (2007) * Хәрри Поттер мен Дүбара ханзада (2009) * Хәрри Поттер мен Ажал Сыйлары: 1 бөлім (2010) * Хәрри Поттер мен Ажал Сыйлары: 2 бөлім (2011) * Мэрилинмен 7 күн (2011) * Момын болуынын артықшылығы (2012) * Әдемі сақина (2013) * Ақырзаман 2013 (2013) * Нұх (2014) Дереккөздер Сілтемелер * [https://www.kinopoisk.ru/name/40779/ Эмма Уотсон] КиноПоиск сайтында * [https://www.instagram.com/emmawatson/ Эмма Уотсон] Instagram-да * [https://mobile.twitter.com/emmawatson Эмма Уотсон] Twitter-де * [https://m.facebook.com/emmawatson Эмма Уотсон] Facebook-те *
Руперт Гринт

Руперт Александр Ллойд Гринт (; 24 тамыз 1988 жылы, Хартфордшир, Ұлыбритания) – ағылшын актеры және продюссері. Ол Гарри Поттердің фильмдер сериясындағы үш негізгі кейіпкердің бірі Рон Уизлидің рөлімен танымал. Бұл оның ең алғашқы рөлі. Өзінен кейін туған төрт бауыры бар. Гарри Поттер фильмінен басқа «Thunderpants» (2002), «Driving Lessons» (2006), «Cherrybomb» (2009), «Wild Target» (2010), «Eddie the Eagle» (2011), «Cross Country» (2011) және тағы басқада фильмдерге түскен. Биографиясы Балалық шағы Руперт Гринт 1988 жылдың 24 тамызында, Харлоу қаласында, кәдесый саудагері Найджел Гринт пен үй шаруасындағы әйел Джоанна Гринттің отбасында дүниеге келді. Ол отбасындағы тұңғыш бала. Джеймс атты інісі мен Джорджина, Саманта және Шарлотта атты қарындастары бар. Фильмографиясы Фильм Теледидар Дереккөздер
Кира Найтли

Кира Кристина Найтли (; 26 наурыз 1985 жылы, Лондон, Англия) – британдық актриса. Ата-анасы әйгілі британ актерлері – Уилл Найтли және Шермен МакДональд. Өзінен үлкен Калеб деген ағасы бар. Жеті жасынан бастап кино мен телехикаяларға түсе бастаған. «Bend It Like Beckham» («Играй, как Бекхэм») фильмінде басты рөлдердің бірін сомдап, әлемге кең танылады. Алайда «Пираты Карибского моря: Проклятие «Чёрной жемчужины»» фильмі оған өшпес атақ әкелді. Фильмографиясы: *«A Village Affair» («Деревенский роман») (1994), *«Innocent Lies» («Невинная ложь») (1995), *«Oliver Twist» (1999), *«Deflation» («Дефляция») (2001), *«The Duchess» («Герцогиня») (2008), *«Steve» («Стив») (2010), т.б. Дереккөздер
Николь Кидман

Николь Мэри Кидман (; 20 маусым 1967 жыл, Гонолулу, Гавайи, АҚШ) – Аустралия және АҚШ киноактрисасы. Оскар (2002 жылы), «BAFTA» және «Алтын глобус» сыйлықтарының иегері. Өмірбаян Алғаш рет экранға 1983 жылы Пэт Уилсонның Bop Girl бейнеклипімен шыққан. Сол жылдары киноға түсе бастайды. Бастапқы жұмыстарының бірі «Ручей в пять миль» телехикаясы және «Бандиты на велосипедах», «Рождество Буша» фильмдері. 80-ші жылдарды шыққан «Бангкок Хилтон» кішігірім хикаясы Никольді әлемге танытқан. Қазіргі таңда ол жалақысы жоғары актрисаларының бірі. 2005 жылы Кит Урбанмен тұрмыс құрған. Екі қызы бар. Дереккөздер
Скарлетт Йоханссон

Скарлетт Йоханссон (; 22 қараша 1984 жылы, Нью-Йорк, АҚШ) – америкалық актриса əрі әнші. Өзінен басқа отбасында үлкен ағасы – Эдриан, әпкесі – Ванессе (актриса), егіз ағасы – Хантер, әкесінің басқа некеден туған Кристин деген бауырлары бар. Киноға тоғыз жасында келген. 11 жасында Шон Коннеримен бірге бір фильмге түскен. Фильмдерінің көбі танымал әрі кассалық болып келеді. Көптеген киносыйлықтардың иегері, соның ішінде «Оскар» сыйлығы да бар. Бірқатар жарнама агенттіктерімен келісім жасасқан. Джастин Тимберлейк, Боб Дилан сияқты әншілердің бейнеклиптеріне түскен. Өзінің екі дискісін шығарған: «Anywhere I Lay My Head» (2008), «Break Up» (2009). Фильмдер тізімі *«Manny & Lo» (1996), *«Fall» («Падение») (1997), *«Үйде жалғыз қалғанда 3» (1997), *«The Island» («Арал») (2005), *«The Spirit» («Мститель») (2008), *«We Bought a Zoo» («Біз зообақ сатып алдық ») (2011), т.б. Дискография * Anywhere I Lay My Head (2008) * Break Up (Пит Йорн-мен бірге)(2009) * The Singles — Candy — Single (2015) * Apart (Пит Йорн-мен бірге)(2018) Дереккөздер Сыртқы сілтемелер * * * [http://www.people.com/people/scarlett_johansson Скарлетт Йоханссон] People.com сайтында * [http://www.allmovie.com/artist/2:200222 Скарлетт Йоханссон] Allmovie сайтында * [http://www.scarlettjohansson.org/ Скарлетт Йоханссонның фан сайты]
Тумас Транстрёмер

Тумас Транстрёмер (; 15 сәуір 1931, Стокгольм — 26 наурыз 2015) - Нобель сыйлығының иегері, швед ақыны. Ол 2011 жылы Әдебиет саласы бойынша Нобель сыйлығының лауреаты атанған. Тумас Транстрёмер 1931 жылы 15 сәуірде Стокгольмде дүниеге келген. Мамандығы бойынша психолог-дәрігер. Алғашқы кітабы 1954 жылы жарық көрген. Оның 15-ке тарта жыр жинағы 60 тілге аударылған. Тумас Транстрёмердiң еншiсiнде Нобель сыйлығынан басқа да марапаттар бар. Атап айтқанда, Микаэл Бельман атындағы (Швеция, 1966 жыл), Франческо Петрарка атындағы (Италия – Германия, 1981 жыл), Bonniers баспасының поэтикалық сыйлығы (1983 жыл), Солтүстiк кеңесiнiң Үлкен сыйы (1989 жыл), Нейштадт атындағы (АҚШ, 1990) сияқты қомақты сыйлықтардың лауреаты атанған. Кітаптары * 17 dikter (1954) * Hemligheter på vägen (1958) * Den halvfärdiga himlen (1962) * Klanger och spår (1966) * Mörkerseende (1970) * Stigar (1973) * Östersjöar (1974) * Sanningbarriären (1978) * Det vilda torget (1983) * För levande och döda (1989) * Minnena ser mig (1993) * Den stora gåtan (2004) Орыс тіліне аударылған шығармалары * Транстрёмер Томас. Өлеңдер / Аударғандар: Т.Бек, Е.Гулыга, В.Тихомирова – Заманауи швед поэзиясы. М.: Прогресс, 1979, б. 237–246. * Транстрёмер Томас. Өлеңдер / Аударған И.Кутик – Илья Кутик. Швед ақындары: Аудармалар мен нұсқалар. М., 1992, б. 54-60. ISBN 5-7664-0023-3 * Транстрёмер Томас. Тыйым салынған қанаттар. 19 өлең / Аударған И.Кутик. –«Сегодня» газеті №85, 7 мамыр, 1994. * Транстрёмер Томас. Өлеңдер / Аударған И.Кутик.– Шетел әдебиеті, 1995, №3, б. 168–175. * Транстрёмер Томас. Гоголь. Балакиревтің түсі. Өлеңдер./ Аударған И.Кутик * Транстрёмер Тумас. Таңдамалы: Өлеңдер / Аударғандар А.Афиногенова және А.Прокопьева. – М.: ОГИ, 2002. – 288 б. Дереккөздер
Моника Беллуччи

Моника Анна Мария Беллуччи (; 30 қыркүйек 1964 жылы, Читта-ди-Кастелло) – итальян актрисасы және фотомодель. Өмірлік жолын модель болып бастаған. Модель болып жүрген кезінде көптеген атақты брендтермен жұмыс істеген. Кино саласына Фрэнсис Форд Копполдың «Дракула» фильмінен кейін жиі араласа бастады. Кейбір жылдары Мониканың атағының жайылғаны сонша ол бірден үш-төрт фильмге түскен. Венсан Касселмен тұрмыс құрған. Екі қызы бар: Дева және Леони. Карьерасы Ағылшын тіліндегі алғашқы сурет және кинотеатрда алғашқы маңызды жетістік 1992 жылы Фрэнсис Форд Коппола «Дракула» фильмінің кішкентай рөліне ие болды. Ол фильмдер түсіруге арналған бұл ұсыныстарды Еуропа мен Америкадағы әртүрлі киностудия студиясынан ала бастағаннан кейін Count Dracula-дің үш қалыңдықтарының бірі (кокосы) ретінде шақырады. 1992 жылдан 1995 жылға дейінгі кезеңде «Бриганти», «Сноуборд», «Джозеф әдемі», «Аспан жай ғана блюз» - осы фильмдерде ойнады. 1996 жылы француз кинотеатрында актриса үшін жаңа кезең басталды, ол «Пәтер» фильмінде Лизаның рөлі үшін Моника Сезар сыйлығына «Ең перспективалы актриса» ретінде тағайындалды. Bellucci түсіру кезінде француз актеры Винсент Кассельмен кездесті. кейіннен отбасын қалыптастырады. Келесі фильм - Жан Кооненнің «Доберман» қара комедиясының элементтері бар француздық актерлік фильм, Моника саңыраулық сыңқылықтың рөлін атқарады. Ол өз жұмысын одан әрі жалғастырады. Түскен фильмдері *«Vita coi figli» («Жизнь с детьми») (1990), *«La Riffa» («Лотерея») (1991), *«Palla di neve» («Снежок») (1995), *«Compromis» (1998), *«The Matrix Reloaded» (2003), *«The Sorcerer’s Apprentice» («Ученик чародея») (2010), т.б. Дереккөздер
Арис Фиоретос

Арис Фиоретос (швед. Aris Fioretos, 6 ақпан 1960 жыл, Гётеборг) – швед жазушысы, эссеші және аудармашы. Шығармаларын ағылшын, неміс, көбінесе швед тілінде жазған. 2003-2007 жылдары Швеция елшілігінің Берлиндегі мәдениет жөніндегі кеңесшісі қызметін атқарды. Пол Остер, Гёльдерлин, Вл. Набоков, Жак Дерридтердің шығармаларын швед тіліне аударған. Бірнеше ұлттық және шетелдік сыйлықтардың иегері. Прозалары *Delandets bok (1991, прозадағы өлеңдер) *The Gray Book (1994, роман-эссе, автордың ағылшын аудармасы – 1999) *Vanitasrutinerna (1998, новеллалар) *Stockholm noir (2000, роман) *Sanningen om Sascha Knisch (2002, роман, автордың ағылшын аудармасы – 2006) *Den siste greken (2009) *ЭссеDet kritiska ögonblicket (1991, Гёльдерлин, Беньямин, Целан туралы эссе) *En bok om fantomer (1996) *The Solid Letter: Readings of Friedrich Hölderlin (1999) *Mein schwarzer Schädel: Stockholmvisionen (2003) *Re: the Rainbow (2004) *Berlin über und unter der Erde (2006) *Vidden av en fot (2008). Дереккөздер
Магнус Флорин

Магнус Флорин (швед. Magnus Florin) – швед жазушысы және театр режиссёрі. 1955 жылы Уппсалада (Швеция) туған. 1995 жылы жарық көрген Карл Линней туралы жазған «Бақша» атты шығармасымен танылады. Ол өзінің шығармашылық қызметімен қатар театр саласында қызмет атқарған. 1980-1990 жылдары «Dramaten» театрының әдеби бөлімінің меңгерушісі болады. 1999 жылы «Көк кітап» атты радиоспектакль қояды. 2000-2006 жылдары «Радиотеатрдың» (швед. Radioteatern) көркемдік жетекшісі болады. 2001 жылы Биргер Доблоу сыйлығының, 1999 жылы Швед радиосы сыйлығының, 2006 жылы «Аниара» сыйлығының иегері атанады. Дереккөздер
Хеннинг Манкель

Хеннинг Манкель (швед. Henning Mankell, 3 ақпан 1948 жыл, Стокгольм) – швед жазушысы, театр режиссері және комиссар Курт Валендер туралы жазылған детектив романдарының авторы. Ол бала кезінен жазушы болуды армандайтын және театрға қызығатын. Ол өзінің мансабын «Riks» атты стокгольмдық театр режиссерінің көмекшісі қызметімен бастайды. Жазушының әдеби шығармашылығы 1973 жылы жарыққа шыққан «Тау жарғыш» атты романымен басталады. Оның романдары мен пьесалары әлеуметтік бағытта болды. Манкель – жастар мен балаларға арналған көптеген кітаптардың авторы. Мысалы, «Оттың сыры» (1996), «Қар басқан төсекте ұйықтаған бала» (1998) және т.б. Дереккөздер
Вильгот Шёман

Вильгот Шёман (швед. Vilgot Sjöman; 1924 жыл, Стокгольм – 2006 жыл, Стокгольм) – швед кинорежиссёрі және жазушы. 1948 жылдан бастап газеттерде театр және әдебиет сыншысы болып қызмет атқарады. Режиссер Ингмар Бергманның көмекшісі болады. 1962 жылы «Көңілдес» атты (Биби Андерсон және Макс фон Сюдов) алғашқы фильмін түсіреді. Екінші түсірген фильмі «491» деп аталады. Фильмдері *1964 – Киім / Klänningen *1964 – 491 / 491 *1966 – Ағасы мен қарындасына арналған төсек, 1782 / Syskonbädd 1782. Дереккөздер
Ян Улоф Экхольм

Ян Улоф Экхольм (швед. Jan-Olof Ekholm; 20 қазан 1931 жылы туған) – швед жазушысы, детектив романдар мен балаларға арналған кітаптардың авторы. Кітаптары дат, норвег, орыс, украин, чех тілдеріне аударылған. Ресейде «Тутта Карлссон – бірінші және жалғыз, он төртінші Людвиг» (швед. Hurra för Ludvig Lurifax, 1965) және т.б. ертегілік повестерімен танымал. 1975 жылы Швед академиясының детектив бөлімінің төрағасы болып сайланды. 1977 жылы құрылған Стокгольмдегі детектив жазушылар Қауымдастығының негізін салушылардың бірі болды. «Молдарендегі кісі өлімі» (1979) атты кітабы үшін қауымдастықтың жоғары марапатына ие болады. 2005-2008 жылдары оқушыларға арналған повестер жинағын жарыққа шығарады. Дереккөздер
Пер Улов Энквист

Пер Улов Энквист (швед. Per Olov Enquist, 23 қыркүйек 1934 жыл, Хьоггбёле, Вестерботтен), – швед жазушысы, романшы, драматург, киносценарийші. Энквист романдарының жанры – тарихи проза. Оның жазған бірнеше киносценарийіне Билле Аугуст, Ян Труель кино түсірген. Орыс тіліне аударылған басылымдары *Капитан Немоның кітапханасы. М.: Радуга, 1994. *Трибад түні: Пьеса// Барлық күндер, барлық түндер. Заманауы швед пьесасы. Мәскеу: Новое литературное обозрение, 1997 *Гамсун: Киносценарий/ / Киносценарии, 1997, № 2-3 *Магнетизердің бесінші қысы. Құлаған періште. Мәскеу: Б.С.Г.-Пресс; Иностранка, 2001 *Бланш пен Мари туралы кітап. СПб: Иван Лимбахтың баспасы, 2006. Дереккөздер
Эйвинд Юнсон

Эйвинд Улуф Вернер Йонсон (швед. Eyvind Olov Verner Johnson, 29 шілде, 1900 жыл – 25 тамыз, 1976 жыл) – швед жазушысы. Норботтен (Швеция), Салтшобаденде туған. 1974 жылы Нобель сыйлығына ие болады. Оның «Тимандар және әділеттілік» («Timans och rattfardigheten», 1925), «Қараңғыдағы қала» («Stad i morker». 1927) және «Жарықтағы қала» («Stad i ljus». 1928) деп аталатын алғашқы үш романы ерекше стильде жазылған. , Кітаптары * De fyra främlingarna (1924) * Timans och rättfärdigheten (1925) * Stad i mörker (1927) * Stad i ljus (1928) * Minnas (1928) * Kommentar till ett stjärnfall (1929) * Avsked till Hamlet (1930) * Natten är här (1932) * Bobinack (1932) * Regn i gryningen (1933). Дереккөздер
Бен Аффлек

Бенджамин Геза «Бен» Аффлек-Болдт (; 15 тамыз 1972, Беркли, Калифорния, АҚШ) – америкалық актер, сценарийші және кинорежиссер. Өзінің жақын досы Мэтт Деймонмен бірге «Ақылды Уилл Хантиг» картинасының сценарийін жазады. Осы картина арқылы өздеріне кино әлеміне жол ашады. 2005 жылы Дженнифер Гарнерге үйленеді. Екі қызы бар. Фильмография Актёр Режиссёр Сценарийші Дереккөздер Сыртқы сілтемелер * * [http://marriage.about.com/od/entertainmen1/p/benaffleck.htm Ben Affleck and Jennifer Garner Marriage Profile] * [http://www.tiscali.co.uk/entertainment/film/biographies/ben_affleck_biog.html A thorough Biography] * [http://pokerdb.thehendonmob.com/player.php?ar&n25357 Hendon Mob tournament results] * [http://www.worldpokertour.com/players/?xprofile&poker-player62 World Poker Tour Profile] Интервью: * [http://www.darkhorizons.com/news04/surviving.php Интервью Dark Horizons] (20 қазан 2004) * [http://www.darkhorizons.com/news03/bena2.php Интервью Dark Horizons] (11 желтоқсан 2003) * [http://actionadventure.about.com/cs/weeklystories/a/aa121803.htm Интервью About.com] (желтоқсан 2003) * [http://filmforce.ign.com/articles/434/434713p1.html Интервью IGN films] (21 тамыз 2003) * [http://actionadventure.about.com/cs/weeklystories/a/aa082003.htm Интервью About.com] (тамыз 2003) * [http://www.toppics4u.com/ben-affleck/i3.html Интервью Entertainment Tonight] (21 маусым 1998)
Джессика Альба

Джессика Мария Альба (; 28 сәуір 1981 жылы) — американ актрисасы. Альба 13 жасынан бастап киноға түскен. Алғашқы жұмысы – «Затерянный лагерь» фильмі және «Алекс Мактың құпия өмірі» телехикаясы болған. «Темный ангел» телехикаясы арқылы көпшілікке танымал болды. Еңбектері үшін көптеген сыйлықтарға ие болған, олардың ішінде Teen Choice Award, Saturn Award және «Алтын глобус» та бар. 2007 жылы ол Кэш Уорренмен бірге тұрмыс құрады. Онор Мари Уоррен атты қызы бар. Фильмдері *«Venus Rising» («Восход Венеры») (1995), *«Never Been Kissed» («Нецелованная») (1999), *«Honey» («Лапочка») (2003), *«Fantastic Four» («Фантастическая четвёрка») (2005), *«Machete» (2010), т.б. Дереккөздер
Кристина Риччи

Кристина Риччи (;12 сәуір 1980 жылы, Санта-Моника, Калифорния, АҚШ) – американ актрисасы. Өзінің кинопродюсерлік компаниясы бар. Louis Vuitton сән үйімен келісім жасасқан. Кино әлеміне алғаш рет 9 жасында енеді. «Семейка Адамс» комедиясында Венси Адамстың рөлін сомдап, көпшілікке танылған. Актерлік өнерді арнайы оқымаса да, қазіргі таңның ең талантты жұлдыздарының бірі болып келеді. Түскен фильмдері: * «The Hard Way» («Напролом») (1991), * «Casper» (1995), * «The Simpsons» (1996), * «The Last of the High Kings» («Последний из великих королей») (1996), * «Sleepy Hollow» («Сонная Лощина») (1999), * «Monster» (2003), * «Bel Ami» («Милый друг») (2011), т.б. Дереккөздер
Уилл Смит

Уиллард Кристофер «Уилл» Кіші Смит, (; 25 қыркүйек 1968 жылы, Филадельфия, АҚШ) – американ актері, хип-хоп орындаушысы. Екі «Оскар сыйлығы», төрт «Алтын глобус» және бірнеше Грэмми сыйлықтарының иегері. Бірінші некесінен бір баласы бар. Екінші рет Джада Пинкетке үйленген. Бір ұлы және бір қызы бар. Ұлы, Джейденмен бірге «The Pursuit of Happyness» («В погоне за счастьем») фильмінде бірге түскен. Ал қызы, Уиллоумен бірге «Мен аңызбын» фильмінде бірге көрінген. 80-шы жылдардың аяғында ол DJ Jazzy Jeff & the Fresh Prince хип-хоп дуэтінің мүшесі ретінде танылған. Кейін танымал «The Fresh Prince of Bel-Air» («Принц из Беверли-Хиллз») телехикаясында басты рөлді сомдаған. Казіргі кезде басқа да киножобаларға қатысуда. Отбасы және жеке өмірі Анасы Кэролайн мектеп мұғалімі болып , ал әкесі Уиллард Кристофер Смит — инженер болып жұмыс істеді. Уилл 13 жаста болғанда ата-анасы ажырасып кетеді. Уиллдің өзі 1995 жылы бірінші жұбайы Шери Зампиномен үш жылдан кейін ажырасады. Оның ұлы Уиллард Кристофер Смит III (Үшінші) анасымен қалады. Екі жылдан кейін 1997 жылы 31 желтоқсанда Смит озінің жақын құрбысы Джаде Пинкеттке үйленеді. Джадтан Смиттын екі баласы дүниеге келеді :ұлы Джейден Смит (8 шілде 1998) және қызы Уиллоу Смит (31 қазан 2000). Қызымен бірге «Мен аңызбын» атты киноға , ал ұлымен «Бақыт жетегінде» атты фильмге түседі. Фильмографиясы Дискографиясы #Big Willie Style (1997) #Willennium (1999) #Born To Reign (2002) #Lost and Found (2005) #TBA (2016) Сілтемелер #[https://www.willsmith.com/ Уилл Смиттің ресми сайты] Дереккөздер
Морган Фримен

Морган Фримен (;1 маусым 1937 жылы) – американ актері, режиссер. «Оскар сыйлығы» сыйлығының лауреаты. Голливудтың атақты әрі құрметті актерлерінің бірі. 70-ші жылдары «Электрическая компания» телехикаясымен жұртқа танылады. Морган Фриман төрт рет үйленген. Екі ұлы және екі қызы бар. 57-ден аса фильмге түскен және әлі де түсіп келеді. Фильмдері *«Брубэйкер» (1980) *«Мэри» (1985) *«Індет» (1995) *«Өкініш» (2003) *«Эдисон» (2005) *«Махаббат мейрамы» (2007) *«Қара сері» (2008) *«Мұражай тоналуы» (2009) *«Дельфин хикаясы» (2011) және т.б. Дереккөздер
Иван Ольбрахт

Иван Ольбрахт (чех. Ivan Olbracht; шын аты-жөні Камил Земан, чех. Kamil Zeman, 6 қаңтар 1882 жыл, Семили, солтүтік Чехия, Австро-Венгрия – 20 желтоқсан 1952 жыл, Прага, Чехословакия) – чех жазушысы, публицист, журналист, қоғам қайраткері, коммунистік партияның белсенді мүшесі және неміс прозасының аудармашысы. Чехословакияның халық суретшісі (národní umělec Československa, 1947). Колочавада (Закарпат облысы, Межгорск ауданы) Иван Ольбрахтқа арнап ескерткіш орнатылған. Оның «Никола Шугай» атты романы чех әдебиетінде аңызға айналған шығарма болды. Сонымен қатар балаларға арналған әдеби және тарихи кітаптардың авторы. Мысалы, «Інжіл тарихы» (1939), «Інжілді оқу» және т.б. Фильмдері: Марийка Невирниця (1933), режиссёрі Карел Новий, Иван Ольбрахттың шығармасы бойынша Микола Шугай (1947), режиссёрі М-Й Крнянський, Ольбрахттың «Қарақшы Микола Шугай» романы бойынша Nikola Šuhaj loupežník (1977, TV), режиссёрі Evžen Sokolovský Balada pro banditu (1978), режиссёрі Владимир Шиш Ольбрахт и Колочава (2009), режиссёрі Сергей Губский (Украина).. Дереккөздер
Франя Шрамек

Франя Шрамек (; 19 қаңтар 1877, Соботка – 1 шілде 1952, Прага) – чех анархисті, ақын және импрессионист. Оның алғашқы өлеңі 1901 жылы «Новый культ» журналында басылып шықты. Чехославакиядағы басқыншылық кезінде оның «Раушан гүлдер мен қасіреттер» атты өлеңдер жинағы жарық көреді. Оның «Күміс жел» (1910) атты атақты романы импрессионизм стилінде жазылған. Осы бағытта «Жаз» және «Өзен үстіндегі ай» (1922) атты пьесалар жазады. Сондай-ақ «Маусым» (1905) атты бір актілі пьесасы бар. Дереккөздер
Карел Томан

Карел Томан (чех. Karel Toman, шын аты – Антонин Бернашка) – чех ақыны. ХІХ ғасырдың соңы мен XX ғасырдың басындағы атақты чех ақындарының бірі. Шығармалары модернистік бағытта болды. Карел Томанның алғашқы өлеңдер жинағы 1898 жылы «Қан ертегілері» деген атпен жарыққа шықты. Бірінші дүниежүзілік соғыстан кейін атағы шыға бастады, Чехияның Мемлекеттік сыйлығын иеленген. Өлеңдер жинағы: «Қан ертегілері» («Pohádky krve», 1898) «Өмірдің кеудесі» («Torzo života», 1902) «Мұңлы саяхат» («Melancholická pouť», 1906) «Күн сағат» («Sluneční hodiny», 1913) «Verše rodinné a jiné» (1918) «Айлар» («Měsíce», 1918) «Тыныштық даусы» («Hlas ticha», 1923) «Жүзжылдық күнтізбе» («Stoletý kalendář», 1926). Дереккөздер
Туве Янссон

Туве Янссон (швед. Tove Jansson), (9 тамыз 1914 жыл – 27 маусым 2001 жыл) – атақты фин жазушысы, суретші. Мумилер туралы кітабымен дүние жүзіне танылған. Швед тілінде жазған. Муми-тролльдар туралы 8 повесть, әңгімелер жинағын, 4 суретті кітап шығарған. 2004 жылы Lumifilm фин кинокомпаниясы Туве Янссон туралы «Tove and Tooti in Europe» атты деректі фильм түсірген. Шығармалары *«Мүсіншінің қызы» (1968) – автобиографиялық повесть *«Жазғы кітап» (1972) – повесть *«Тыңдауға қабілетті» (1971) – әңгімелер жинағы *«Күн қаласы» (1974) – роман *«Ойыншық үй» (1978) – әңгімелер жинағы *«Адал ойын» (1989) – әңгімелер жинағы *«Клараның хаты» (1991) – әңгімелер жинағы *«Аралдан келген хаттар» (1996) – повесть *«Жолдау» (1998) – әңгімелер жинағы *«Сұр жібек»(1971–1991) – әңгімелер жинағы. Дереккөздер
Том Круз

Том Круз (, толық аты: Томас Круз Мэйпотер IV (ағыл. Thomas Cruise Mapother IV, 3 шілде 1962 жылы, Сиракузы, Нью-Йорк штаты, АҚШ) – америка актері, режиссер, продюсер, сценарийші. Актерлік мансабын 1981 жылы «Шексіз махаббат» фильмінде кішігірім рөлден бастайды. «Рискованный бизнес» (1983) блокбастер арқасында көпшілікке танымал болады. 2006 жылы Том Круз Кэти Холмске үйленеді. Сури атты қызы бар. 30-дан аса киноға түскен. Фильмография Актёр Дереккөздер
Джуд Лоу

Дэвид Джуд Хейворт Лоу (; 29 желтоқсан 1972 жылы, Лондон, Ұлыбритания) – британдық театр және кино актері. «Талантливый мистер Рипли», «Холодная гора», «Шерлок Холмс» фильмдерінен кейін танымал бола бастады. Әртүрлі номинациядағы «Оскар сыйлығы» және «Алтын глобус иегері». Театр сахнасында да көптеген рөлдерді сомдаған. Фильмдері: *«Приключения Шерлока Холмса» (1991), *«Маршал» (1993), *«Уайльд» (1997), *«Искусственный разум» (2001), *«Авиатор» (2004), *«Сыщик» (2007), *«Хранитель времени» (2011), т.б. Дереккөздер
Лив Тайлер

Лив Тайлер (, 1 шілде 1977 жылы), азан шақырып қойған аты Лив Рундгрен (ағылш. Liv Rundgren), – американ актрисасы, модель. 14 жасынан бастап модель болып жұмыс істеген. 1994 жылы Алисия Силверстаунмен бірге Aerosmith тобының Crazy әнінің бейнеклипіне түскен. Осыдан кейін бірден екі киноға түсуге шақырылған. Жиырма жасында бірнеше сәтті картиналарға түсіп үлгерген. «Армагеддон» және «Властелин колец» фильмдері оны көпшілікке танымал етеді. 2003 жылы британдық музыкант Ройстон Лэнгдонға күйеуге шығады. 2004 жылы Майло Уильям Лэнгдон атты ұлы дүниеге келеді. 2008 жылы Лив пен Ройстонның ажырасқаны жайлы ресми түрде мәлім болған. Түскен фильмдері: *«Ускользающая красота» (1996), *«Поворот» (1997), *«Армагеддон» (1998), *«Онегин» (1999), *«Опустевший город» (2007), *«Мамаша» (2008), *«Супер» (2010), т.б. Дереккөздер
Кейт Хадсон

Кейт Гэрри Хадсон (; 19 сәуір 1979 жылы, Лос-Анджелес, АҚШ) – американ актрисасы. 1998 жылы алғаш рет «Река Рикошет» және Морган Фриманның «Пустынная тоска» фильмдерінде эпизодтық рөлдерді сомдаған. 2000 жылы түскен «Почти знаменит» фильміндегі рөлі үшін «Оскар» сыйлығын алған. Кейттің бірінші некесінен Райдер Расселл Робинсон атты ұлы бар. Қазір ол Muse тобының мүшесі Мэттью Белламимен кездесіп жүр. Екеуінің бір баласы бар. Түскен фильмдері: *«Печаль пустыни» (1998), *«200 сигарет» (1999), *«Сплетня» (2000), *«Развод» (2003), *«Золото дураков» (2008), *«Убийца внутри меня» (2011), т.б. Дереккөздер
Бұрыштық өлшеулер

Бұрыштық өлшеулер.Горизонталь және вертикаль бұрыштарды өлшеу геодезия мен ең жиі жүргізілетін жұмыстарга жатады. Бұрыштарды өлшейтін негізгі аспапты теодолит деп атайды. Олардың горизонталь жазықтықтарының проекциялары а және b. Кеңістіктегі АОВ горизонталь бұрышты өлшеу дегеніміз сол бұрыш қабыргалары OA және ОВ проекцияларының (оа және оb) арасындағы β бұрышын өлшеу болып табылады. Демек, aob бұрышы АОВ бұрышының жазық проекциясы. Горизонталь аов бұрышын К' горизонталь дөңгелегі бойынша өлшеуге болады. К' дөңгелегі градустық шкалаларга бөлінген, ал центрі Р " және Р ә тік жазықтықгарының қиылысу сызығы арқылы-ОО'өтеді. Дөңгелектің Р 1 және Р 2 жазықтықтармен қиылысу нүктелері а және b арқылы еКі есеп алып, олардың айырмашылыгын тапсақ, ол олшенетін горизонталь бұрышқа, немесе аов=β-ның мәніне тең болады. Демек, горизонталь бұрышты өлшейтін аспаптың негізгі лимб деп аталатын градустық және ұсақ бөліктері бар горизонталь дөңгелектен жылжымалы визірлік вертикаль жазықтықтан тұрады. Егер дөңгелектегі бөлшек цифрлары сағат тілінің айналу бағытымен белгіленсе, β бұрышы лимбпен алынған екі есептің (а және b) айырмасына тең болады, яғни Р=а-Ь. Вертикаль бұрыштарды сызықтардың горизонталь проекцияларынан жердегі сызықтардың бағыттарына дейін есептегендегі бұрыштар V 1 және v 2 көлбеу бұрыштары болып табылады. Вертикаль бұрыштарды градустың шкалаларға бөлінген вертикаль дөңгелек арқылы өлшеуге болады. Бір аспаппен горизонталь және вертикаль бұрыштарды өлшеу үшін, онда екі жазықтық (дөңгелек) бар. Горизонталь және вертикаль бұрыштарды өлшеуге колданылатын аспап не деп аталады? Дереккөздер
Карел Матей Чапек-Ход

Карел Матей Чапек-Ход (шын аты Матей Чапек; чех. Karel Matěj Čapek-Chod; 21 ақпан 1860, Таус – 3 қараша 1927 жыл, Прага) – чех жазушы-натуралисі. Ол шығармашылығын «Národní listy» атты газеттен бастайды. Оның барлық шығармаларынан әлеуметтік сарын байқалады. Романдары: «Кашпар Лен – кек алушы», «Турбина», «Антонин Вондрейц» және «Батыстық славян». Орыс тіліне аударылған шығармалары *Новеллалары *Турбина *Каспар Лен – кек алушы. Дереккөздер
Карел Тейге

Карел Тейге (чех. Karel Teige, 13 желтоқсан 1900 жыл, Прага – 1 қазан 1951 жыл, сонда) – чех жазушысы, аудармашы, әдебиет сыншысы, публицист, суретші-графикашы, кітап безендіруші, өнер теоретигі, сондай-ақ сәулет өнерімен, суреттермен және киномен айналысқан. Шығыс еуропа авангардындағы ірі тұлға. Деветсил (1920-1930 жылдар) атты авангардтық көркемдік топтың негізін салушылардың бірі. 1934-1938 жылдары «Чех сюрреалисттер тобының» мүшесі. Француз тілінен Бодлер, Лотреамон, Верхарн, Аполлинер, Мальролардың, орыс тілінен И.Эринбургтің шығармаларын аударған. «Фильм» (1925), «Кеңес мәдениеті» (1927) атты кітаптардың, «Архипенко» (1923), «Маяковский» және орыс футуризмі (1936) туралы монографиялардың авторы. Дереккөздер
Ярослав Сейферт

Ярослав Сейферт (чех. Jaroslav Seifert, 23 қыркүйек 1901 жыл, Прага – 10 қаңтар, 1986 жыл, сонда) – чех жазушысы және журналист. 1984 жылы Нобель сыйлығын иеленеді. 1920 жылдары – коммунист, чех авангард жетекшілерінің бірі, Деветсип тобының мүшесі. Журналистикамен айналысқан, 1949 жылдан бастап әдебиетке түбегейлі бет бұрады. 1968 жылы Чехословакия Жазушылар Одағының жетекшісі болып сайланады. «Ашық түсті киімде» («Svetlem odena», 1940), «Тас көпір» («Kamenny most», 1944), «Саздан жасалған дулыға» («Prilba hliny», 1945) сияқты жинақтарында ақын махаббат, сұлулық, чех тарихы жайында жазады. Дереккөздер
Богуслав Рейнек

Богуслав Рейнек (чех. Bohuslav Reynek, 31 мамыр 1892 жыл, Петрков – 28 қыркүйек 1971 жыл, Петрков) – чех ақыны, жазушы, суретші және аудармашы. Француз және неміс тілдерін жетік меңгерген. Оның поэзиясы христиан гуманизміне тұнып тұр. 1921-1940 жылдар аралығында 8 поэмалар жинағы жарық көреді. 1940 жылдың аяғы мен 1960 жылдардың ортасына дейін оның поэзиясын баспаға шығармайды. Тек 1964 жылдан бастап шыға бастады. 1969 жылы поэзиялар жинағы жарық көреді (Sníh na zápraží, Mráz v okně и Podzimní motýli). Дереккөздер